Rev. 20.12.2012

Indstillingsnotat til politisk behandling i januar 2013

Udvalget for Natur, Miljø og Klima har tidligere besluttet:

Hvilke enkeltområder fra forslaget til vindmølleplan, der fastholdes uændret i den færdige vindmølleplan

Område 34.T.06 nordøst for Vemb

Område 34.T.07 nordøst for Skave

Område 34.T.09 ved Skalstrup. Kan kun realiseres som et fælles projekt med Lemvig Kommune.

Område 34.T.12 ved Asp. Kan kun realiseres som et fælles projekt med Struer Kommune.

Område 34.T.13 sydvest for Hvem Mejeriby

Område 34.T.14 ved Kvium

Område 34.T.15 vest for Sevel

Område 34.T.17 nord for Energivej

Hvilke enkeltområder fra forslaget til vindmølleplan, der reduceres/ændres i den færdige vindmølleplan

Område 34.T.10 nordvest for Bur fastholdes, men kun med plads til op til 6 møller i den vestlige del, som foreslået af ejerne af de eksisterende møller. Det er dog en forudsætning, at de eksisterende møller i området er nedtaget.

I område 34.T.11 ved Gedmose skal møllerne holdes under det hindringsfri plan, der måtte fremgå af en godkendt flyveplads kodeciffer 1.

Hvilke af offentlighedsfasens forslag til udpegninger af helt nye vindmølleområder, der medtages i forslag til Kommuneplan 2013

Thorsminde Havn – Vesthavnen. 1 mølle – størrelse afpasses efter afstand til rekreative funktioner på havnen og i.f.t. præcis placering i erhvervsområdet.

Nr. Vosborg (ca. 300 mod syd). Op til 50 m høj/200 kW.

Område 34.T.16 nordøst for Husby. Indtil 16 møller på 140 - 150 m. Der skal udarbejdes en foreløbig vurdering af vindmølleområdet jf. Habitatbekendtgørelsen. Det sker inden udgangen af 2012. Hvis den foreløbige vurdering viser, at planen måske kan påvirke Natura 2000 området væsentligt, skal der udarbejdes en egentlig konsekvensvurdering. Det er en ret omfattende opgave, som ikke kan nås inden Kommuneplan 2013 offentliggøres.

Østerhjelm Hede. Indtil 6 møller på én række (skal undersøges om det er muligt med 6 møller).

Hvilke enkeltområder fra forslaget til vindmølleplan, der fjernes i den færdige vindmølleplan

Område 34.T.16 nordøst for Husby afventer en udvidet miljøvurdering og skal indgå i det kommende kommuneplanforslag 2013. Besluttet af UNMK den 8.10.2012. Se også punkt 3.

Område 34.T.08 sydøst for Mejrup.